CELEX: 42008X0830(01)
Language: lv
Date: 2008-08-30 00:00:00
Title: ANO Eiropas Ekonomikas komisijas (ANO/EEK) Noteikumi Nr. 58 – vienoti noteikumi par apstiprinājumiem: I. pakaļējām drošības konstrukcijām (PDK), II. transportlīdzekļiem attiecībā uz apstiprināta tipa pakaļējās drošības konstrukcijas uzstādīšanu, III. transportlīdzekļiem attiecībā uz to pakaļējās daļas drošību (PDD)

30.8.2008   
            
            
               LV
            
            
               Eiropas Savienības Oficiālais Vēstnesis
            
            
               L 232/13
            
          
   Saskaņā ar starptautiskajām publiskajām tiesībām juridisks spēks ir tikai oriģinālajiem ANO/EEK dokumentiem. Šo noteikumu statuss un spēkā stāšanās datums jāpārbauda ANO/EEK statusa dokumenta TRANS/WP.29/343 pēdējā redakcijā, kas pieejama
   http://www.unece.org/trans/main/wp29/wp29wgs/wp29gen/wp29fdocstts.html
   ANO Eiropas Ekonomikas komisijas (ANO/EEK) Noteikumi Nr. 58 – vienoti noteikumi par apstiprinājumiem:
   
               I.
            
            
               pakaļējām drošības konstrukcijām (PDK)
            
         
               II.
            
            
               transportlīdzekļiem attiecībā uz apstiprināta tipa pakaļējās drošības konstrukcijas uzstādīšanu
            
         
               III.
            
            
               transportlīdzekļiem attiecībā uz to pakaļējās daļas drošību (PDD)
            
         2. pārstrādātais izdevums
   Ietverot visus spēkā esošos tekstus līdz:
   02. grozījumu sērijai, kas stājusies spēkā 2008. gada 11. jūlijā.
   1.   DARBĪBAS JOMA
   1.1.   Šie noteikumi attiecas uz:
   
               1.1.1.
            
            
               I DAĻA: pakaļējām drošības konstrukcijām (PDK), kuras paredzēts uzstādīt N2, N3, O3 un O4. kategorijas transportlīdzekļiem (1);
            
         
               1.1.2.
            
            
               II DAĻA: tādu pakaļējo drošības konstrukciju uzstādīšanu N2, N3, O3 un O4 kategorijas (1) transportlīdzekļiem, kuriem ir piešķirts tipa apstiprinājums saskaņā ar šo noteikumu I daļu;
            
         
               1.1.3.
            
            
               III DAĻA: N2, N3, O3 un O4
                   (1) kategorijas transportlīdzekļiem, kas aprīkoti ar PDK, kuras nav atsevišķi apstiprinātas saskaņā ar šo noteikumu I daļu vai konstruētas un/vai aprīkotas tā, ka to sastāvdaļas var tikt uzskatītas par tādām, kas pilnībā vai daļēji pilda PDK funkcijas.
            
         1.2.   Šie noteikumi neattiecas uz:
   
               1.2.1.
            
            
               posmainu transportlīdzekļu velkošajām daļām;
            
         
               1.2.2.
            
            
               piekabēm, kas speciāli konstruētas un uzbūvētas, lai pārvadātu īpaši garas kravas ar nedalāmu garumu, piemēram, baļķus, tērauda sijas u. tml.;
            
         
               1.2.3.
            
            
               transportlīdzekļiem, kuru gadījumā PDK nav savietojamas ar to izmantošanu.
            
         2.   MĒRĶIS
   Šo noteikumu mērķis ir nodrošināt efektīvu pakaļējās daļas drošību transportlīdzekļiem, kas minēti šo noteikumu 1. punktā, aizmugurējas sadursmes gadījumā ar M1 un N1
       (1) kategorijas transportlīdzekļiem.
   3.   I, II UN III DAĻAI KOPĪGAS DEFINĪCIJAS
   3.1   Šajos noteikumos:
   
               3.1.1.
            
            
               “masa bez kravas” ir tāda transportlīdzekļa masa, kas ir braukšanas kārtībā, bez pasažieriem un bez kravas, bet ar degvielu, dzesinošu smēremulsiju, smērvielu, instrumentiem un rezerves riteni (ja to kā standarta aprīkojumu nodrošina transportlīdzekļa ražotājs);
            
         
               3.1.2.
            
            
               “maksimālā masa” ir tehniski pieļaujamā maksimālā masa, kuru noteicis transportlīdzekļa izgatavotājs (šī masa var būt lielāka par “pieļaujamo maksimālo masu”, kuru atļāvusi valsts pārvaldes iestāde);
            
         
               3.1.3.
            
            
               “pakaļējā drošības konstrukcija” parasti sastāv no šķērsdaļas un savienojumiem ar šasijas sānu daļām vai citām transportlīdzekļa konstrukcijas daļām.
            
         I DAĻA:   PAKAĻĒJĀS DROŠĪBAS KONSTRUKCIJAS APSTIPRINĀJUMS
   4.   DEFINĪCIJAS
   4.1.   Šo noteikumu I daļā:
   
               4.1.1.
            
            
               “PDK apstiprināšana” ir tāda PDK tipa apstiprināšana, ar ko saistītas turpmāk 7. punktā izklāstītās prasības;
            
         
               4.1.2.
            
            
               “PDK tips” ir PDK, kas tādos būtiskajos parametros kā forma, izmēri, sakabe, materiāli un apzīmējumi neatšķiras no turpmāk 5.2.2. punktā minētajiem.
            
         5.   APSTIPRINĀJUMA PIETEIKUMS
   5.1.   PDK apstiprinājuma pieteikumu iesniedz šīs konstrukcijas ražotājs vai tā pilnvarots pārstāvis.
   5.2.   Katra PDK tipa apstiprinājuma pieteikumam pievieno:
   
               5.2.1.
            
            
               dokumentu trijos eksemplāros ar PDK tehnisko īpašību aprakstu: tās izmēri, līnijas un izmantotie materiāli un uzstādīšanas metode;
            
         
               5.2.2.
            
            
               PDK tipa paraugu: parauga visas galvenās sastāvdaļas ir skaidri un neizdzēšami jāmarķē ar pieteikuma iesniedzēja tirdzniecības nosaukumu vai preču zīmi un tipa apzīmējumu.
            
         5.3.   Apstiprināmā PDK tipa reprezentatīvu konstrukciju iesniedz tehniskajam dienestam, kas ir atbildīgs par tipa apstiprināšanas testu izpildi.
   5.4.   Kompetentā iestāde pirms tipa apstiprinājuma piešķiršanas pārbauda, vai ir paredzēti pasākumi, kas garantē efektīvu ražojumu atbilstības kontroli.
   6.   APSTIPRINĀJUMS
   6.1.   Ja saskaņā ar šiem noteikumiem apstiprināšanai iesniegtā PDK atbilst turpmāk 7. punktā izklāstītajām prasībām, šim PDK tipam piešķir apstiprinājumu.
   6.2.   Katram apstiprinātajam tipam piešķir apstiprinājuma numuru. Pirmie divi cipari (pašlaik 02, ar ko apzīmēta 02. grozījumu sērija) norāda grozījumu sēriju, kurā ietverti jaunākie būtiskie tehniskie grozījumi, kas izdarīti šajos noteikumos laikā, kad piešķirts apstiprinājums. Viena un tā pati līgumslēdzēja puse nepiešķir tādu pašu apstiprinājuma numuru citam pakaļējās drošības konstrukcijas tipam.
   6.3.   Paziņojumu par PDK tipa apstiprinājumu, attiecinājumu uz citu tipu, vai apstiprinājuma atteikšanu saskaņā ar šiem noteikumiem, izmantojot paziņojuma veidlapu, kura atbilst šo noteikumu 1. pielikumā iekļautajam paraugam, nosūta 1958. gada nolīguma līgumslēdzējām pusēm, kas piemēro šos noteikumus.
   6.4.   Katrai PDK, kas atbilst apstiprinātam pakaļējās drošības konstrukcijas tipam saskaņā ar šiem noteikumiem, redzamā, viegli pieejamā un apstiprinājuma veidlapā norādītā vietā piestiprina starptautiskā apstiprinājuma marķējumu, kuru veido:
   
               6.4.1.
            
            
               aplis, kurā ir burts “E”, kam seko tās valsts pazīšanas numurs, kura piešķīrusi apstiprinājumu (2);
            
         
               6.4.2.
            
            
               pa labi no 6.4.1. punktā aprakstītā apļa – šo noteikumu numurs, aiz tā burts “R”, defise un apstiprinājuma numurs.
            
         6.5.   Apstiprinājuma marķējums ir skaidri salasāms un neizdzēšams.
   6.6.   Šo noteikumu 4. pielikumā sniegti apstiprinājuma marķējumu izkārtojuma piemēri.
   7.   PRASĪBAS
   7.1.   Šķērsdaļas šķērsgriezuma augstums nedrīkst būt mazāks par 100 mm. Šķērsdaļas sānu gali nedrīkst liekties uz aizmuguri vai būt ar asu ārējo malu; šis nosacījums ir ievērots, ja šķērsdaļas sānu gali ārpusē ir noapaļoti un to liekuma rādiuss ir vismaz 2,5 mm.
   7.2.   PDK var būt projektēta tā, lai transportlīdzekļa aizmugurē tai varētu būt vairāki stāvokļi. Šādā gadījumā jābūt garantētai metodei tās nostiprināšanai darba stāvoklī tā, lai nepieļautu nejaušu stāvokļa maiņu. Lietotājam jābūt iespējai mainīt konstrukcijas stāvokli, pieliekot spēku, kas nepārsniedz 40 daN.
   7.3.   PDK jābūt pietiekamai pretestībai spēkam, kas pielikts paralēli transportlīdzekļa garenvirziena asij. (Tas jāparāda saskaņā ar šo noteikumu 5. pielikumā noteikto pārbaužu procedūru un pārbaužu nosacījumiem). Maksimālā horizontālā PDK izliece, ko novēro 5. pielikumā noteikto testa spēku pielikšanas brīdī un pēc tās, tiek reģistrēta tipa apstiprinājuma paziņojumā (1. pielikums, 8. punkts).
   7.4.   Transportlīdzekļiem ar platformas pacēlāju transportlīdzekļa aizmugurē pakaļējās drošības konstrukcija ar šā mehānisma konstrukciju saistītu apsvērumu dēļ var būt ar atstarpi. Šādā gadījumā piemēro šādas īpašas prasības:
   
               7.4.1.
            
            
               maksimālais aizmugurējais klīrenss starp pakaļējās drošības konstrukcijas daļām un platformas pacēlāja daļām, kas pacēlāja darbināšanas brīdī virzās pa atstarpi, un kuru dēļ nepieciešama atstarpe, nedrīkst pārsniegt 2,5 cm.
            
         
               7.4.2.
            
            
               Drošības konstrukcijas atsevišķo elementu, tai skaitā, to, kas atrodas ārpus pacelšanas mehānisma, ja tāds ir, virsmas laukumam jebkurā gadījumā jābūt vismaz 350 cm2.
               Tomēr transportlīdzekļiem, kuriem platums nepārsniedz 2 000 mm un ja nav iespējams izpildīt iepriekšminēto nosacījumu, virsmas laukumu var samazināt ar nosacījumu, ka tiek izpildīti pretestības nodrošināšanai nepieciešamie kritēriji.
            
         8.   RAŽOJUMU ATBILSTĪBA
   Ražojumu atbilstības procedūras atbilst procedūrām, kas noteiktas nolīguma 2. papildinājumā (E/ECE/324-E/ECE/TRANS/505/Rev.2), ievērojot šādas prasības.
   
               8.1.
            
            
               Katra pakaļējā drošības konstrukcija, kas apstiprināta saskaņā ar šiem noteikumiem, ir izgatavota atbilstīgi apstiprinātajam tipam, izpildot prasības, kuras izklāstītas iepriekšminētajā 7. punktā.
            
         
               8.2.
            
            
               Kompetentā iestāde, kas piešķīrusi tipa apstiprinājumu, jebkurā laikā var pārbaudīt katrā ražotnē izmantotās atbilstības kontroles metodes. Parastais šo inspekciju biežums ir vienu reizi divos gados.
            
         9.   SANKCIJAS PAR RAŽOJUMU NEATBILSTĪBU
   9.1.   Ja neizpilda iepriekš noteiktās prasības vai ja drošības konstrukcija neiztur 5. pielikumā paredzēto pārbaudi, PDK tipa apstiprinājumu, kas piešķirts saskaņā ar šiem noteikumiem, var atsaukt.
   9.2.   Ja nolīguma līgumslēdzēja puse, kas piemēro šos noteikumus, atsauc iepriekš piešķirtu apstiprinājumu, tā, izmantojot paziņojuma veidlapu, kura atbilst šo noteikumu 1. pielikumā iekļautajam paraugam, informē pārējās līgumslēdzējas puses, kuras piemēro šos noteikumus.
   10.   PDK TIPA APSTIPRINĀJUMA GROZĪJUMI UN ATTIECINĀŠANA UZ CITU TIPU
   10.1.   Visus apstiprinātā PDK tipa pārveidojumus paziņo administratīvajai struktūrvienībai, kas apstiprinājusi PDK tipu. Struktūrvienība minētajā gadījumā var rīkoties šādi:
   
               10.1.1.
            
            
               atzīt, ka izdarītajām izmaiņām nevarētu būt ievērojamas negatīvas sekas un ka PDK vēl joprojām atbilst prasībām; vai
            
         
               10.1.2.
            
            
               pieprasīt ziņojumu par papildu testiem no tehniskā dienesta, kas ir atbildīgs par testu veikšanu.
            
         10.2.   Par apstiprinājuma apliecināšanu vai atteikšanu, norādot izdarītās izmaiņas, atbilstoši iepriekš 6.3. punktā izklāstītajai procedūrai paziņo šā nolīguma līgumslēdzējām pusēm.
   10.3.   Kompetentā iestāde, kas apstiprina attiecinājumus, piešķir šiem attiecinājumiem sērijas numuru un, izmantojot paziņojuma veidlapu, kura atbilst šo noteikumu 1. pielikumā iekļautajam paraugam, informē pārējās 1958. gada nolīguma līgumslēdzējas puses, kuras piemēro šos noteikumus.
   11.   GALĪGA RAŽOŠANAS PĀRTRAUKŠANA
   Ja apstiprinājuma īpašnieks pilnībā pārtrauc saskaņā ar šiem noteikumiem apstiprināta pakaļējās drošības konstrukcijas tipa ražošanu, viņš par to informē iestādi, kura piešķīrusi apstiprinājumu. Pēc attiecīgā paziņojuma saņemšanas šī iestāde, izmantojot paziņojuma veidlapu, kas atbilst šo noteikumu 1. pielikumā iekļautajam paraugam, par to informē pārējās 1958. gada nolīguma līgumslēdzējas puses, kas piemēro šos noteikumus.
   12.   TO TEHNISKO DIENESTU NOSAUKUMI UN ADRESES, KAS ATBILDĪGI PAR APSTIPRINĀJUMU TESTU VEIKŠANU, KĀ ARĪ ADMINISTRATĪVO IESTĀŽU NOSAUKUMI UN ADRESES
   1958. gada nolīguma līgumslēdzējas puses, kas piemēro šos noteikumus, paziņo Apvienoto Nāciju Organizācijas sekretariātam par apstiprināšanas pārbaužu veikšanu atbildīgo tehnisko iestāžu nosaukumus un adreses, kā arī to administratīvo iestāžu nosaukumus un adreses, kuras piešķir apstiprinājumus un kurām jānosūta veidlapas, ar ko apstiprina citās valstīs izdotus apstiprinājumus vai apstiprinājumu attiecinājumus, atteikumus vai atsaukumus.
   II DAĻA:   TRANSPORTLĪDZEKĻA APSTIPRINĀŠANA ATTIECĪBĀ UZ APSTIPRINĀTA TIPA PDK UZSTĀDĪŠANU
   13.   DEFINĪCIJAS
   13.1.   Šo noteikumu II daļā:
   
               13.1.1.
            
            
               “transportlīdzekļa apstiprināšana” ir transportlīdzekļa tipa apstiprināšana saistībā ar tāda tipa PDK uzstādīšanu, kas apstiprināta saskaņā ar šo noteikumu I daļu;
            
         
               13.1.2.
            
            
               “transportlīdzekļa tips” ir transportlīdzekļi, kas neatšķiras šādos būtiskos aspektos:
               
                           —
                        
                        
                           pakaļējās ass platums,
                        
                     
                           —
                        
                        
                           transportlīdzekļa aizmugurējās daļas uzbūve, izmēri, forma un augstums no zemes un balstiekārtas raksturlielumi, ciktāl tie attiecas uz šo noteikumu 19. punkta prasībām,
                        
                     
                           —
                        
                        
                           apstiprinātās PDK, kas uzstādītas transportlīdzeklim.
                        
                     
         13.2.   Citas II daļai piemērojamās definīcijas ir minētas šo noteikumu 3. punktā.
   14.   APSTIPRINĀJUMA PIETEIKUMS
   14.1.   Transportlīdzekļa tipa apstiprinājuma pieteikumu par apstiprināta tipa PDK uzstādīšanu iesniedz transportlīdzekļa ražotājs vai tā pilnvarots pārstāvis.
   14.2.   Tam pievieno turpmāk minētos dokumentus trīs eksemplāros un šādu sīkāku informāciju:
   
               14.2.1.
            
            
               transportlīdzekļa rasējumi, kuros saskaņā ar šo noteikumu 13.1.2. punktā minētajiem kritērijiem norādīts transportlīdzekļa tips sānu un aizmugurējā griezumā, norādot apstiprinātā tipa pakaļējās(-o) drošības konstrukcijas(-u) stāvokli un informāciju par tās/to elementiem stiprināšanai pie transportlīdzekļa šasijas;
            
         
               14.2.2.
            
            
               transportlīdzekļa maksimālā masa;
            
         
               14.2.3.
            
            
               tādu PDK saraksts, kuras paredzēts uzstādīt transportlīdzeklim;
            
         
               14.2.4.
            
            
               pēc kompetentās iestādes pieprasījuma jāiesniedz paziņojuma veidlapa par tipa apstiprinājumu (t. i., šo noteikumu 1. pielikums) par katru PDK tipu.
            
         14.3.   Apstiprināmā transportlīdzekļa tipa paraugu, kuram uzstādīta apstiprināta PDK, iesniedz tehniskajam dienestam, kas ir atbildīgs par tipa apstiprināšanas testu izpildi.
   14.3.1.   Transportlīdzekli, kurā nav visu tipam raksturīgo daļu, var pieņemt testam, ja pieteikuma iesniedzējs var kompetentajai iestādei pierādīt, ka neesošo daļu trūkums neietekmē pārbaudes rezultātus, ciktāl tas attiecas uz šo noteikumu prasībām.
   14.4.   Kompetentajai iestādei pirms tipa apstiprinājuma piešķiršanas jāpārliecinās, vai ir veikti apmierinoši priekšdarbi efektīvas ražojumu atbilstības kontroles nodrošināšanai.
   15.   APSTIPRINĀJUMS
   15.1.   Ja saskaņā ar šiem noteikumiem apstiprināšanai iesniegtajam transportlīdzeklim ir nodrošināta apstiprināta PDK un tas atbilst turpmāk minētā 16. punkta prasībām, šim transportlīdzekļa tipam piešķir apstiprinājumu.
   15.2.   Katram apstiprinātajam tipam piešķir apstiprinājuma numuru. Pirmie divi cipari (pašlaik 02, ar ko apzīmēta 02. grozījumu sērija) norāda grozījumu sēriju, kurā ietverti jaunākie būtiskie tehniskie grozījumi, kas izdarīti šajos noteikumos laikā, kad piešķirts apstiprinājums. Viena un tā pati līgumslēdzēja puse nepiešķir tādu pašu numuru citam transportlīdzekļa tipam.
   15.3.   Paziņojumu par transportlīdzekļa tipa apstiprinājumu, attiecinājumu uz citu tipu, vai apstiprinājuma atteikšanu saskaņā ar šiem noteikumiem, izmantojot veidlapu, kas atbilst šo noteikumu 2. pielikumā iekļautajam paraugam, nosūta 1958. gada nolīguma līgumslēdzējām pusēm, kas piemēro šos noteikumus.
   15.4.   Katram transportlīdzeklim, kas atbilst saskaņā ar šiem noteikumiem apstiprinātam transportlīdzekļa tipam, redzamā, viegli pieejamā un apstiprinājuma veidlapā norādītā vietā piestiprina starptautiskā apstiprinājuma marķējumu, kuru veido:
   
               15.4.1.
            
            
               aplis, kurā ir burts “E”, kam seko tās valsts pazīšanas numurs, kura piešķīrusi apstiprinājumu (3);
            
         
               15.4.2.
            
            
               pa labi no 15.4.1. punktā aprakstītā apļa – šo noteikumu numurs, aiz tā burts “R”, defise un apstiprinājuma numurs.
            
         15.5.   Ja transportlīdzeklis atbilst apstiprinātam transportlīdzekļa tipam, kuram piešķirts apstiprinājums saskaņā ar vienu vai vairākiem citiem nolīgumam pievienotiem noteikumiem, valstī, kurā apstiprinājums piešķirts saskaņā ar šiem noteikumiem, nav jāatkārto 15.4.1. punktā aprakstītais simbols; tādā gadījumā noteikumu un apstiprinājumu numurus un visu noteikumu papildu simbolus, saskaņā ar kuriem piešķirts apstiprinājums valstī, kas piešķir apstiprinājumu saskaņā ar šiem noteikumiem, novieto slejās vertikāli pa labi no 15.4.1. punktā paredzētā simbola.
   15.6.   Apstiprinājuma marķējums ir skaidri salasāms un neizdzēšams.
   15.7.   Apstiprinājuma marķējumu piestiprina ražotāja piestiprinātās transportlīdzekļa datu plāksnītes tuvumā vai uz tās.
   15.8.   Šo noteikumu 4. pielikumā sniegti apstiprinājuma marķējumu izkārtojuma piemēri.
   16.   PRASĪBAS APSTIPRINĀTAS PDK UZSTĀDĪŠANAI
   16.1.   Klīrenss attiecībā uz pakaļējās drošības konstrukcijas apakšējo malu pat transportlīdzeklim bez kravas nedrīkst pārsniegt 550 mm visā tā platumā, un tam jābūt tādam, lai, konstrukcijai pieliekot šo noteikumu I daļā noteikto un tipa apstiprinājuma paziņojuma veidlapā (1. pielikums, 7. punkts) reģistrēto testa spēku pielikšanas vietās, attālums no zemes nepārsniedz 600 mm.
   16.2.   Pakaļējās drošības konstrukcijas platums nevienā punktā nedrīkst pārsniegt pakaļējās ass platumu, ko mēra riteņu visattālākajos punktos, izņemot riepu izliekumu pie pašas zemes, kā arī katrā pusē nedrīkst būt īsāks par aizmugurējo asi vairāk nekā 100 mm. Ja ir vairākas pakaļējās asis, tad ņem platākās ass platumu. Papildus 5. pielikuma 3.1.2. un 3.1.3. punkta prasībām ir jāpārbauda un tipa apstiprinājuma paziņojuma veidlapā jānorāda testa spēku pielikšanas punktu attālums no pakaļējo riteņu ārējām malām (1. pielikums, 7. punkts).
   16.3.   Konstrukcija jāuzstāda tā, lai horizontālais attālums starp konstrukcijas aizmuguri un transportlīdzekļa pakaļējo galu, ieskaitot jebkuru platformas pacelšanas mehānismu, nepārsniedz 400 mm, ko samazina par reģistrēto deformāciju (I daļa, 7.3. punkts), ko mēra jebkurā punktā, kur pielikti testa spēki (1. pielikums, 8. punkts) pakaļējās drošības konstrukcijas tipa apstiprināšanas laikā saskaņā ar šo noteikumu I daļas nosacījumiem un kas reģistrēta tipa apstiprinājuma paziņojuma veidlapā. Mērot šo attālumu, neņem vērā jebkuru vairāk kā 2 m virs zemes esošu daļu transportlīdzeklim bez kravas.
   16.4.   Tāda transportlīdzekļa tipa, kuram tiek pieprasīts apstiprinājums, maksimālā masa nedrīkst pārsniegt vērtību, kas norādīta tipa apstiprinājuma paziņojuma veidlapā katrai apstiprinātai pakaļējai drošības konstrukcijai, kuru paredzēts uzstādīt uz šā transportlīdzekļa.
   17.   RAŽOJUMU ATBILSTĪBA
   Ražojumu atbilstības procedūrām jāatbilst procedūrām, kas noteiktas nolīguma 2. papildinājumā (E/ECE/324-E/ECE/TRANS/505/Rev.2), ievērojot šādas prasības.
   
               17.1.
            
            
               Katrs transportlīdzeklis, kas apstiprināts saskaņā ar šiem noteikumiem, ir izgatavots atbilstīgi apstiprinātajam tipam, izpildot prasības, kuras izklāstītas iepriekš 16. punktā.
            
         
               17.2.
            
            
               Kompetentā iestāde, kas piešķīrusi tipa apstiprinājumu, jebkurā laikā var pārbaudīt katrā ražotnē izmantotās atbilstības kontroles metodes. Parastais šo inspekciju biežums ir vienu reizi divos gados.
            
         18.   SANKCIJAS PAR RAŽOJUMU NEATBILSTĪBU
   18.1.   Apstiprinājumu, kas saskaņā ar šiem noteikumiem piešķirts attiecībā uz transportlīdzekļu tipu, var atsaukt, ja nav ievērotas iepriekš noteiktās prasības.
   18.2.   Ja nolīguma līgumslēdzēja puse, kas piemēro šos noteikumus, atsauc iepriekš piešķirtu apstiprinājumu, tā, izmantojot paziņojuma veidlapu, kas atbilst šo noteikumu 2. pielikumā iekļautajam paraugam, informē pārējās nolīguma līgumslēdzējas puses, kuras piemēro šos noteikumus.
   19.   TRANSPORTLĪDZEKĻA TIPA APSTIPRINĀJUMA GROZĪJUMI UN ATTIECINĀŠANA UZ CITU TIPU
   19.1.   Visus transportlīdzekļa tipa pārveidojumus paziņo administratīvajai iestādei, kas apstiprinājusi šo transportlīdzekļa tipu. Struktūrvienība minētajā gadījumā var rīkoties šādi:
   
               19.1.1.
            
            
               atzīt, ka izdarītajām izmaiņām nevarētu būt ievērojamas negatīvas sekas un transportlīdzeklis vēl joprojām atbilst prasībām; vai
            
         
               19.1.2.
            
            
               pieprasīt ziņojumu par papildu testiem no tehniskā dienesta, kas ir atbildīgs par testu veikšanu.
            
         19.2.   Par apstiprinājuma apliecināšanu vai atteikšanu, norādot izdarītās izmaiņas, atbilstoši iepriekš 15.3. punktā izklāstītajai procedūrai paziņo šā nolīguma līgumslēdzējām pusēm, kuras piemēro šos noteikumus.
   19.3.   Kompetentā iestāde, kas apstiprina attiecinājumus, piešķir šiem attiecinājumiem sērijas numuru un, izmantojot paziņojuma veidlapu, kas atbilst šo noteikumu 2. pielikumā iekļautajam paraugam, informē pārējās 1958. gada nolīguma līgumslēdzējas puses, kuras piemēro šos noteikumus.
   20.   GALĪGA RAŽOŠANAS PĀRTRAUKŠANA
   Ja apstiprinājuma īpašnieks pilnīgi pārtrauc saskaņā ar šiem noteikumiem apstiprināta transportlīdzekļa tipa ražošanu, viņš par to informē iestādi, kas piešķīrusi apstiprinājumu. Pēc attiecīgā paziņojuma saņemšanas, izmantojot paziņojuma veidlapu, kas atbilst šo noteikumu 2. pielikumā iekļautajam paraugam, šī iestāde par to informē 1958. gada nolīguma līgumslēdzējas puses, kas piemēro šos noteikumus.
   21.   TO TEHNISKO DIENESTU NOSAUKUMI UN ADRESES, KAS ATBILDĪGI PAR APSTIPRINĀJUMU TESTU VEIKŠANU, KĀ ARĪ ADMINISTRATĪVO IESTĀŽU NOSAUKUMI UN ADRESES
   1958. gada nolīguma līgumslēdzējas puses, kas piemēro šos noteikumus, paziņo Apvienoto Nāciju Organizācijas sekretariātam par apstiprināšanas pārbaužu veikšanu atbildīgo tehnisko iestāžu nosaukumus un adreses, kā arī to administratīvo iestāžu nosaukumus un adreses, kuras piešķir apstiprinājumus un kurām jānosūta veidlapas, ar ko apstiprina citās valstīs izdotus apstiprinājumus vai apstiprinājumu attiecinājumus, atteikumus vai atsaukumus.
   III DAĻA:   TRANSPORTLĪDZEKĻA APSTIPRINĀŠANA ATTIECĪBĀ UZ TĀ PAKAĻĒJĀS DAĻAS DROŠĪBU (PDD)
   22.   DEFINĪCIJAS
   22.1.   Šo noteikumu III daļā:
   
               22.1.1.
            
            
               “transportlīdzekļa apstiprināšana” ir transportlīdzekļa tipa apstiprināšana saistībā ar tā pakaļējās daļas drošību;
            
         
               22.1.2.
            
            
               “transportlīdzekļa tips” ir tādu transportlīdzekļu kategorija, kas neatšķiras tādos būtiskos aspektos kā transportlīdzekļa pakaļējas ass platums, uzbūve, izmēri, forma un materiāli, un balstiekārtas raksturlielumi, ciktāl tie attiecas uz šo noteikumu 25. punkta prasībām;
            
         
               22.1.3.
            
            
               “pakaļējās daļas drošība (PDD)” nozīmē to, ka transportlīdzekļa aizmugurē atrodas:
               
                           22.1.3.1.
                        
                        
                           īpaša PDK; vai
                        
                     
                           22.1.3.2.
                        
                        
                           tāda virsbūve, šasijas daļas vai citas sastāvdaļas, ko ar to formu un raksturlielumiem var uzskatīt par tādu, kas pilnīgi vai daļēji pilda pakaļējās drošības konstrukcijas funkcijas.
                        
                     
         22.2.   Citas III daļai piemērojamās definīcijas ir minētas šo noteikumu 3. punktā.
   23.   APSTIPRINĀJUMA PIETEIKUMS
   23.1.   Pieteikumu transportlīdzekļa tipa apstiprinājumam attiecībā uz tā pakaļējās daļas drošību iesniedz transportlīdzekļa izgatavotājs vai tā pienācīgi pilnvarots pārstāvis.
   23.2.   Tam pievieno turpmāk minētos dokumentus trīs eksemplāros un šādu sīkāku informāciju:
   
               23.2.1.
            
            
               transportlīdzekļa tipa detalizēts raksturojums attiecībā uz tā konstrukciju, izmēriem, līnijām un sastāvdaļu materiālu, ciktāl tas attiecas uz šiem noteikumiem;
            
         
               23.2.2.
            
            
               transportlīdzekļa rasējumi, kuros parādīts transportlīdzekļa tips sānu un aizmugurējā griezumā un konstrukcijas aizmugurējās daļas dizaina detaļas;
            
         
               23.2.3.
            
            
               transportlīdzekļa maksimālā masa;
            
         
               23.2.4.
            
            
               detalizēts pakaļējās drošības konstrukcijas raksturojums: tās izmēri, līnijas, sastāvdaļu materiāls un stāvoklis uz transportlīdzekļa.
            
         23.3.   Apstiprināmā tipa reprezentatīvu transportlīdzekli iesniedz tehniskajam dienestam, kas ir atbildīgs par tipa apstiprināšanas testu izpildi.
   23.3.1.   Transportlīdzekli, kurā nav visu tipam raksturīgo daļu, var pieņemt testam, ja pieteikuma iesniedzējs var kompetentajai iestādei pierādīt, ka neesošo daļu trūkums neietekmē pārbaudes rezultātus, ciktāl tas attiecas uz šo noteikumu prasībām.
   23.4.   Kompetentajai iestādei pirms tipa apstiprinājuma piešķiršanas jāpārliecinās, vai ir veikti apmierinoši priekšdarbi efektīvas produkcijas atbilstības kontroles nodrošināšanai.
   24.   APSTIPRINĀJUMS
   24.1.   Ja saskaņā ar šiem noteikumiem apstiprināšanai iesniegtais transportlīdzeklis atbilst turpmāk 25. punktā izklāstītajiem noteikumiem, šim transportlīdzekļa tipam piešķir apstiprinājumu.
   24.2.   Katram apstiprinātajam tipam piešķir apstiprinājuma numuru. Pirmie divi cipari (pašlaik 02, ar ko apzīmēta 02. grozījumu sērija) norāda grozījumu sēriju, kurā ietverti jaunākie būtiskie tehniskie grozījumi, kas izdarīti šajos noteikumos laikā, kad piešķirts apstiprinājums. Viena un tā pati līgumslēdzēja puse nepiešķir tādu pašu apstiprinājuma numuru citam transportlīdzekļa tipam.
   24.3.   Paziņojumu par transportlīdzekļa tipa apstiprinājumu, attiecinājumu uz citu tipu vai apstiprinājuma atteikšanu saskaņā ar šiem noteikumiem, izmantojot paziņojuma veidlapu, kas atbilst šo noteikumu 3. pielikumā iekļautajam paraugam, nosūta 1958. gada nolīguma līgumslēdzējām pusēm, kas piemēro šos noteikumus.
   24.4.   Katram transportlīdzeklim, kas atbilst saskaņā ar šiem noteikumiem apstiprinātam transportlīdzekļa tipam, redzamā, viegli pieejamā un apstiprinājuma veidlapā norādītā vietā piestiprina starptautiskā apstiprinājuma marķējumu, kuru veido:
   
               24.4.1.
            
            
               aplis, kurā ir burts “E”, kam seko tās valsts pazīšanas numurs, kura piešķīrusi apstiprinājumu (4);
            
         
               24.4.2.
            
            
               pa labi no 24.4.1. punktā aprakstītā apļa – šo noteikumu numurs, aiz tā burts “R”, defise un apstiprinājuma numurs.
            
         24.5.   Ja transportlīdzeklis atbilst apstiprinātam transportlīdzekļa tipam, kam piešķirts apstiprinājums saskaņā ar vienu vai vairākiem citiem nolīgumam pievienotiem noteikumiem, valstī, kurā apstiprinājums piešķirts saskaņā ar šiem noteikumiem, nav jāatkārto 24.4.1. punktā aprakstītais simbols; šādā gadījumā noteikumu un apstiprinājumu numurus un visu noteikumu papildu simbolus, saskaņā ar kuriem piešķirts apstiprinājums valstī, kas piešķir apstiprinājumu saskaņā ar šiem noteikumiem, novieto slejās vertikāli pa labi no 24.4.1. punktā paredzētā simbola.
   24.6.   Apstiprinājuma marķējums ir skaidri salasāms un neizdzēšams.
   24.7.   Apstiprinājuma marķējumu piestiprina ražotāja piestiprinātās transportlīdzekļa datu plāksnītes tuvumā vai uz tās.
   24.8.   Šo noteikumu 4. pielikumā sniegti apstiprinājuma zīmju izkārtojuma piemēri.
   25.   PRASĪBAS ATTIECĪBĀ UZ PAKAĻĒJĀS DAĻAS DROŠĪBU
   25.1.   Klīrenss attiecībā uz PDD apakšējo malu pat transportlīdzeklim bez kravas nedrīkst pārsniegt 550 mm visā tā platumā.
   25.2.   PDD jāuzstāda pēc iespējas tuvāk transportlīdzekļa aizmugures daļai.
   25.3.   PDD platums nevienā punktā nedrīkst pārsniegt pakaļējās ass platumu, ko mēra riteņu visattālākajos punktos, izņemot riepu izliekumu pie pašas zemes, kā arī katrā pusē nedrīkst būt īsāks par aizmugurējo asi vairāk nekā 100 mm. Ja ir vairākas pakaļējās asis, tad ņem platākās ass platumu. Ja konstrukciju ietver vai aptver transportlīdzekļa virsbūve, kas pati platumā pārsniedz pakaļējās ass platumu, prasību, ka pakaļējās drošības konstrukcijas platums nedrīkst pārsniegt pakaļējās ass platumu, nepiemēro.
   25.4.   PDD šķērsgriezuma augstums nedrīkst būt mazāks par 100 mm. PDD sānu gali nedrīkst liekties uz aizmuguri vai būt ar asu ārējo malu; šis nosacījums ir ievērots, ja PDD sānu gali ārpusē ir noapaļoti un to liekuma rādiuss ir vismaz 2,5 mm.
   25.5.   PDD var būt projektēta tā, lai transportlīdzekļa aizmugurē tai varētu būt vairāki stāvokļi. Šādā gadījumā jābūt garantētai metodei tās nostiprināšanai darba stāvoklī tā, lai nepieļautu nejaušu stāvokļa maiņu. Lietotājam jābūt iespējai mainīt PDD stāvokli, pieliekot spēku, kas nepārsniedz 40 daN.
   25.6.   PDD jābūt pietiekamai pretestībai spēkam, kas pielikts paralēli transportlīdzekļa garenvirziena asij, un darba stāvoklī tai jābūt savienotai ar šasijas sānu daļām vai jebkuriem to aizstājējiem. Šī prasība ir izpildīta, ja tiek parādīts, ka spēka pielikšanas laikā un pēc tam horizontālais attālums starp PDD aizmuguri un transportlīdzekļa pakaļējo galu jebkurā no 5. pielikumā noteiktajiem punktiem, tai skaitā jebkuru platformas pacelšanas mehānismu, nepārsniedz 400 mm. Mērot šo attālumu, neņem vērā nevienu vairāk nekā 2 m virs zemes esošu daļu transportlīdzeklim bez kravas.
   25.7.   Praktiskais tests nav nepieciešams, ja ar aprēķiniem var pierādīt, ka 5. pielikuma 3. punkta prasības ir izpildītas. Ja tiek veikts praktiskais tests, konstrukcijai jābūt savienotai ar transportlīdzekļa šasijas sānu daļām vai to stabilām sastāvdaļām vai citām konstrukcijas daļām.
   25.8.   Transportlīdzekļiem ar platformas pacēlāju transportlīdzekļa aizmugurē pakaļējās drošības konstrukcija ar šā mehānisma konstrukciju saistītu apsvērumu dēļ var būt ar atstarpi. Tādā gadījumā piemēro šādas īpašas prasības:
   
               25.8.1.
            
            
               maksimālais aizmugurējais klīrenss starp pakaļējās drošības konstrukcijas daļām un platformas pacēlāja daļām, kas pacēlāja darbināšanas brīdī virzās pa atstarpi un kuru dēļ nepieciešama atstarpe, nedrīkst pārsniegt 2,5 cm.
            
         
               25.8.2.
            
            
               Drošības konstrukcijas atsevišķo elementu, tai skaitā, to, kas atrodas ārpus pacelšanas mehānisma, ja tāds ir, virsmas laukumam jebkurā gadījumā jābūt vismaz 350 cm2.
               Tomēr transportlīdzekļiem, kuriem platums nepārsniedz 2 000 mm un ja nav iespējams izpildīt iepriekšminēto nosacījumu, virsmas laukumu var samazināt ar nosacījumu, ka tiek izpildīti pretestības nodrošināšanai nepieciešamie kritēriji.
            
         26.   RAŽOJUMU ATBILSTĪBA
   Ražojumu atbilstības procedūrām jāatbilst procedūrām, kas noteiktas nolīguma 2. papildinājumā (E/ECE/324-E/ECE/TRANS/505/Rev.2), ievērojot šādas prasības.
   
               26.1.
            
            
               Katrs transportlīdzeklis, kas apstiprināts saskaņā ar šiem noteikumiem, ir izgatavots atbilstīgi apstiprinātajam tipam, izpildot prasības, kuras izklāstītas iepriekš 25. punktā.
            
         
               26.2.
            
            
               Kompetentā iestāde, kas piešķīrusi tipa apstiprinājumu, jebkurā laikā var pārbaudīt katrā ražotnē izmantotās atbilstības kontroles metodes. Parastais šo inspekciju biežums ir vienu reizi divos gados.
            
         27.   SANKCIJAS PAR RAŽOJUMU NEATBILSTĪBU
   27.1.   Saskaņā ar šiem noteikumiem piešķirto transportlīdzekļa tipa apstiprinājumu var atsaukt, ja nav izpildītas iepriekšminētās prasības vai ja transportlīdzeklis neiztur 5. pielikumā minēto testu.
   27.2.   Ja nolīguma līgumslēdzēja puse, kas piemēro šos noteikumus, atsauc iepriekš piešķirtu apstiprinājumu, tā, izmantojot paziņojuma veidlapu, kura atbilst šo noteikumu 3. pielikumā iekļautajam paraugam, informē pārējās nolīguma līgumslēdzējas puses, kuras piemēro šos noteikumus.
   28.   TRANSPORTLĪDZEKĻA TIPA APSTIPRINĀJUMA GROZĪJUMI UN ATTIECINĀŠANA UZ CITU TIPU
   28.1.   Visus transportlīdzekļa tipa pārveidojumus paziņo administratīvajai iestādei, kas apstiprinājusi šo transportlīdzekļa tipu. Struktūrvienība minētajā gadījumā var rīkoties šādi:
   
               28.1.1.
            
            
               atzīt, ka izdarītajām izmaiņām nevarētu būt ievērojamas negatīvas sekas, un transportlīdzeklis vēl joprojām atbilst prasībām; vai
            
         
               28.1.2.
            
            
               pieprasīt ziņojumu par papildu testiem no tehniskā dienesta, kas ir atbildīgs par testu veikšanu.
            
         28.2.   par apstiprinājuma apliecinājumu vai atteikšanu, kurā norādītas izdarītās izmaiņas, atbilstoši iepriekš 24.3. punktā izklāstītajai procedūrai paziņo šā nolīguma līgumslēdzējām pusēm.
   28.3.   Kompetentā iestāde, kas apstiprina attiecinājumus, piešķir šiem attiecinājumiem sērijas numuru un, izmantojot paziņojuma veidlapu, kas atbilst šo noteikumu 3. pielikumā iekļautajam paraugam, informē pārējās 1958. gada nolīguma līgumslēdzējas puses, kuras piemēro šos noteikumus.
   29.   GALĪGA RAŽOŠANAS PĀRTRAUKŠANA
   Ja apstiprinājuma īpašnieks pilnībā pārtrauc saskaņā ar šiem noteikumiem apstiprinātā tipa ražošanu, viņam par to jāinformē iestāde, kas apstiprinājumu piešķīrusi. Pēc attiecīgā paziņojuma saņemšanas, izmantojot paziņojuma veidlapu, kas atbilst šo noteikumu 3. pielikumā iekļautajam paraugam, šī iestāde par to informē pārējās 1958. gada nolīguma līgumslēdzējas puses, kas piemēro šos noteikumus.
   30.   TO TEHNISKO DIENESTU NOSAUKUMI UN ADRESES, KAS ATBILDĪGI PAR APSTIPRINĀJUMU TESTU VEIKŠANU, KĀ ARĪ ADMINISTRATĪVO IESTĀŽU NOSAUKUMI UN ADRESES
   1958. gada nolīguma līgumslēdzējas puses, kas piemēro šos noteikumus, paziņo Apvienoto Nāciju Organizācijas sekretariātam par apstiprināšanas pārbaužu veikšanu atbildīgo tehnisko iestāžu nosaukumus un adreses, kā arī to administratīvo iestāžu nosaukumus un adreses, kuras piešķir apstiprinājumus un kurām jānosūta veidlapas, ar ko apstiprina citās valstīs izdotus apstiprinājumus vai apstiprinājumu attiecinājumus, atteikumus vai atsaukumus.
   IV DAĻA:   PĀREJAS NOTEIKUMI
   31.   PĀREJAS NOTEIKUMI
   31.1.   No 02. grozījumu sērijas oficiālās spēkā stāšanās dienas neviena no līgumslēdzējām pusēm, kas piemēro šos noteikumus
   
               a)
            
            
               neatsakās piešķirt apstiprinājumu saskaņā ar šo noteikumu, kuri grozīti ar 02. grozījumu sēriju, I, II un III daļu;
            
         
               b)
            
            
               nenoraida detaļas vai atsevišķas tehniskas ierīces tipu, kas apstiprināts saskaņā ar šo noteikumu, kuri grozīti ar 02. grozījumu sēriju, I daļu;
            
         
               c)
            
            
               neaizliedz uzstādīt transportlīdzeklim detaļu vai atsevišķu tehnisku ierīci, kas apstiprināta saskaņā ar šo noteikumu, kuri grozīti ar 02. grozījumu sēriju, I un II daļu.
            
         31.2.   Līdz 18 mēnešiem pēc šo noteikumu 02. grozījumu sērijas spēkā stāšanās dienas līgumslēdzējas puses, kas piemēro šos noteikumus
   
               a)
            
            
               nenoraida detaļas vai atsevišķas tehniskas ierīces tipu, kas apstiprināts saskaņā ar šo noteikumu, kuri grozīti ar 01. grozījumu sēriju, I daļu;
            
         
               b)
            
            
               neatsakās piešķirt apstiprinājumu tiem detaļu vai atsevišķu tehnisko vienību tipiem, kuri atbilst šo noteikumu, kuri grozīti ar 01. grozījumu sēriju, I daļas prasībām;
            
         
               c)
            
            
               neatsakās piešķirt apstiprinājuma attiecinājumu uz citu tipu detaļām vai atsevišķām tehniskajām ierīcēm, kuras atbilst šo noteikumu, kuri grozīti ar 01. grozījumu sēriju, I daļas prasībām;
            
         
               d)
            
            
               turpina atļaut uzstādīt transportlīdzeklim detaļu vai atsevišķu tehnisku ierīci, kas apstiprināta saskaņā ar šo noteikumu, kuri grozīti ar 01. grozījumu sēriju, I un II daļu.
            
         31.3.   Pēc 18 mēnešiem kopš šo noteikumu 02. grozījumu sērijas spēkā stāšanās dienas līgumslēdzējas puses, kas piemēro šos noteikumus
   
               a)
            
            
               noraida detaļas vai atsevišķas tehniskas ierīces tipu, kas neatbilst šo noteikumu, kuri grozīti ar 02. grozījumu sēriju, I daļas prasībām;
            
         
               b)
            
            
               piešķir apstiprinājumus tikai tad, ja apstiprināmais detaļas vai atsevišķas tehniskās ierīces tips atbilst šo noteikumu, kuri grozīti ar 02. grozījumu sēriju, I daļas prasībām;
            
         
               c)
            
            
               aizliedz uzstādīt transportlīdzeklim detaļu vai atsevišķu tehnisku ierīci, kas neatbilst šo noteikumu, kuri grozīti ar 02. grozījumu sēriju, I un II daļas prasībām;
            
         
               d)
            
            
               uzskata par spēku zaudējušiem detaļu vai atsevišķu tehnisku ierīču apstiprinājumus, izņemot gadījumus, kad šīs detaļas vai ierīces atbilst šo noteikumu, kuri grozīti ar 02. grozījumu sēriju, I daļas prasībām.
            
         31.4.   Līdz 48 mēnešiem kopš šo noteikumu 02. grozījumu sērijas spēkā stāšanās dienas līgumslēdzējas puses, kas piemēro šos noteikumus
   
               a)
            
            
               turpina piešķirt apstiprinājumus tiem transportlīdzekļu tipiem, kas atbilst šo noteikumu, kas grozīti ar 01. grozījumu sēriju, III daļas prasībām;
            
         
               b)
            
            
               turpina akceptēt valsts vai reģiona tipa apstiprinājumu transportlīdzekļiem, kam tipa apstiprinājums piešķirts saskaņā ar šo noteikumu, kas grozīti ar 01. grozījumu sēriju, III daļas prasībām.
            
         31.5.   Pēc 48 mēnešiem kopš šo noteikumu 02. grozījumu sērijas spēkā stāšanās dienas līgumslēdzējas puses, kas piemēro šos noteikumus
   
               a)
            
            
               piešķir apstiprinājumus tikai, ja apstiprināmais transportlīdzekļa tips atbilst prasībām, ko paredz šo noteikumu, kuri grozīti ar 02. grozījumu sēriju, III daļa;
            
         
               b)
            
            
               atsaka valsts vai reģiona tipa apstiprinājumu un atsaka pirmo reizi reģistrēt (pirmo reizi ekspluatācijā nodotu) transportlīdzekli valsts vai reģiona reģistrā, ja transportlīdzeklis neatbilst šo noteikumu, kuri grozīti ar 02. grozījumu sēriju, III daļas prasībām;
            
         
               c)
            
            
               uzskata saskaņā ar šiem noteikumiem piešķirtos apstiprinājumus par spēku zaudējušiem, izņemot tos transportlīdzekļa tipa apstiprinājumus, kuri atbilst prasībām, ko paredz šo noteikumu, kas grozīti ar 02. grozījumu sēriju, III daļa.
            
         31.6.   Neskarot iepriekšminētos pārejas noteikumus, līgumslēdzējām pusēm, kuras sāk piemērot šos noteikumus pēc pašu jaunāko grozījumu sērijas spēkā stāšanās dienas, nav pienākums akceptēt apstiprinājumus, kas piešķirti saskaņā ar jebkurām šo noteikumu iepriekšējām grozījumu sērijām.
   
      (1)  Kā noteikts 7. pielikumā Konsolidētajai rezolūcijai par transportlīdzekļu konstrukciju (R.E.3) (dokuments TRANS/WP.29/78/Rev.1./Amend.2, kurā jaunākie grozījumi izdarīti ar 4. grozījumiem).
   
      (2)  1 Vācija, 2 Francija, 3 Itālija, 4 Nīderlande, 5 Zviedrija, 6 Beļģija, 7 Ungārija, 8 Čehija, 9 Spānija, 10 Serbija, 11 Apvienotā Karaliste, 12 Austrija, 13 Luksemburga, 14 Šveice, 15 (brīvs), 16 Norvēģija, 17 Somija, 18 Dānija, 19 Rumānija, 20 Polija, 21 Portugāle, 22 Krievijas Federācija, 23 Grieķija, 24 Īrija, 25 Horvātija, 26 Slovēnija, 27 Slovākija, 28 Baltkrievija, 29 Igaunija, 30 (brīvs), 31 Bosnija un Hercegovina, 32 Latvija, 33 (brīvs), 34 Bulgārija, 35 (brīvs), 36 Lietuva, 37 Turcija, 38 (brīvs), 39 Azerbaidžāna, 40 Bijusī Dienvidslāvijas Maķedonijas Republika, 41 (brīvs), 42 Eiropas Kopiena (apstiprinājumu piešķir dalībvalstis, izmantojot to attiecīgo EEK simbolu), 43 Japāna, 44 (brīvs), 45 Austrālija, 46 Ukraina, 47 Dienvidāfrika, 48 Jaunzēlande, 49 Kipra, 50 Malta, 51 Korejas Republika, 52 Malaizija, 53 Taizeme, 54 un 55 (brīvs) un 56 Melnkalne. Turpmākos numurus pārējām valstīm piešķir hronoloģiskā secībā, kādā tās ratificē Nolīgumu par vienotu tehnisko priekšrakstu pieņemšanu riteņu transportlīdzekļiem, aprīkojumam un daļām, kuras var uzstādīt un/vai izmantot riteņu transportlīdzekļos, un saskaņā ar šiem priekšrakstiem piešķiramo atbilstības novērtēšanas apstiprinājumu savstarpējās atzīšanas nosacījumiem vai pievienojas tam, un Apvienoto Nāciju Organizācijas ģenerālsekretārs šādi piešķirtos numurus paziņo šā nolīguma līgumslēdzējām pusēm.
   
      (3)  Skat. 2 atsauci.
   
      (4)  Skat. 2 atsauci.
   
      1. PIELIKUMS
      PAZIŅOJUMS
      (Maksimālais izmērs: A4 (210 × 297 mm))
      
         
      
         
   
   
      2. PIELIKUMS
      PAZIŅOJUMS
      (Maksimālais izmērs: A4 (210 × 297 mm))
      
         
      
         
   
   
      3. PIELIKUMS
      PAZIŅOJUMS
      (Maksimālais izmērs: A4 (210 × 297 mm))
      
         
      
         
   
   
      4. PIELIKUMS
      APSTIPRINĀJUMA MARĶĒJUMU IZVIETOJUMS
      A   paraugs
      (Skatīt šo noteikumu 6.4., 15.4. un 24.4. punktu)
      
         
      Šis transportlīdzeklim vai PDK piestiprinātais marķējums norāda, ka attiecīgais transportlīdzekļa tips vai PDK tips attiecībā uz pakaļējo drošību sadursmes gadījumā ir apstiprināts Nīderlandē (E4) saskaņā ar Noteikumiem Nr. 58 ar apstiprinājuma numuru 022439. Apstiprinājuma numura pirmie divi cipari norāda, ka apstiprinājums ir piešķirts saskaņā ar Noteikumu Nr. 58 prasībām, kuri grozīti ar 02. grozījumu sēriju.
      B   paraugs
      (Skatīt šo noteikumu 6.5., 15.5. un 24.5. punktu)
      
         
      Šis transportlīdzeklim piestiprinātais apstiprinājuma marķējums norāda, ka attiecīgais transportlīdzekļa tips ir apstiprināts Nīderlandē (E4) saskaņā ar Noteikumiem Nr. 58 un 31 (1). Apstiprinājuma numuri norāda, ka laikā, kad tika piešķirti attiecīgie apstiprinājumi, Noteikumos Nr. 58 bija iekļauta 02. grozījumu sērija, savukārt Noteikumi Nr. 31 bija sākotnējā redakcijā.
      
         (1)  Pēdējais numurs ir sniegts tikai kā piemērs.
   
   
      5. PIELIKUMS
      TESTĒŠANAS NOSACĪJUMI UN PROCEDŪRA
      1.   PAKAĻĒJĀS DROŠĪBAS KONSTRUKCIJAS TESTĒŠANAS NOSACĪJUMI
      1.1.   Pēc ražotāja pieprasījuma testu veic:
      
                  1.1.1.
               
               
                  tāda tipa transportlīdzeklim, kam paredzēta PDK; šādā gadījumā ievēro 2. punkta nosacījumus; vai
               
            
                  1.1.2.
               
               
                  tāda tipa transportlīdzekļa šasijas daļai, kam paredzēta PDK; šai daļai jābūt ņemtai no aplūkojamā transportlīdzekļa tipa prototipa; vai
               
            
                  1.1.3.
               
               
                  uz testa stenda.
               
            1.2.   Veicot 1.1.2. un 1.1.3. punktā minētos testus, daļām, ko izmanto PDK savienošanai ar transportlīdzekļa šasiju vai pie testa stenda, jābūt vienādām ar tām daļām, ko izmanto PDK nostiprināšanai uz transportlīdzekļa.
      1.3.   Pēc ražotāja pieprasījuma un ar tehniskā dienesta atļauju 3. punktā minēto testa procedūru var aizstāt ar aprēķiniem.
      2.   TRANSPORTLĪDZEKĻU TESTĒŠANAS NOSACĪJUMI
      2.1.   Transportlīdzeklis atrodas uz horizontālas, līdzenas, stingras un gludas virsmas.
      2.2.   Priekšējie riteņi nostādīti braukšanai taisnvirzienā.
      2.3.   Gaisa spiediens riepās atbilst transportlīdzekļa ražotāja ieteiktajam spiedienam.
      2.4.   Ja nepieciešams sasniegt turpmāk 3.1. punktā prasīto testa spēku, transportlīdzekli var nostiprināt jebkurā veidā, ko noteicis ražotājs.
      2.5.   Transportlīdzekļus, kas aprīkoti ar hidropneimatisko, hidraulisko vai pneimatisko piekari vai ar ierīci atstarpes ar zemi automātiskai regulēšanai atkarībā no slodzes, testē ar piekari vai konstrukciju normālas ekspluatācijas apstākļos, kurus norādījis ražotājs.
      3.   TESTA PROCEDŪRA
      3.1.   Šo noteikumu 7.3. un 25.6. punkta prasību izpildi pārbauda, izmantojot piemērotus testa balstieliktņus; to testu spēkus, kas paredzēti 3.1.1. un 3.1.2. punktā, pieliek atsevišķi un secīgi, caur virsmu, kas nav lielāka par 250 mm augstumā (precīzu augstumu norāda ražotājs) un 200 mm platumā, ar rādiusu 5 + 1 mm pie vertikālajām malām. Virsmas centra augstumu no zemes līnijās, kas savieno konstrukciju horizontāli, nosaka ražotājs. Tomēr, testējot transportlīdzekli, augstums nedrīkst pārsniegt 600 mm transportlīdzeklim bez kravas. Spēka pielikšanas secību var norādīt ražotājs.
      3.1.1.   Secīgi pieliek 100 kN horizontāla spēka vai 50 % (mazāko no abiem) spēka, ko rada transportlīdzekļa maksimālā masa, diviem punktiem, kas atrodas simetriski attiecīgi konstrukcijas vai transportlīdzekļa centra līnijai – ne tuvāk kā 700 mm un ne tālāk kā 1 m no centra līnijas. Precīzu punktu atrašanās vietu norāda ražotājs.
      3.1.2.   Šā pielikuma 1.1.1. un 1.1.2. punktā minētajos gadījumos secīgi pieliek 50 kN horizontāla spēka vai 25 procentus (mazāko no abiem) no spēka, ko rada transportlīdzekļa maksimālā masa, diviem punktiem, kas atrodas 300 + 25 mm no gareniskajām plaknēm, kas ir pieskares plaknes pakaļējās ass riteņu ārējām malām un trešajam punktam, kas atrodas uz šos punktus savienojošas līnijas transportlīdzekļa vidējā vertikālajā plaknē.
      3.1.3.   Šā pielikuma 1.1.3. punktā minētajos gadījumos secīgi pieliek 50 kN horizontāla spēka jeb 25 procentus (mazāko no abiem) no spēka, ko rada tāda transportlīdzekļa maksimālā masa, kam konstrukcija ir paredzēta, diviem punktiem pēc pakaļējās drošības konstrukcijas ražotāja izvēles un trešajam punktam, kas atrodas uz šos punktus savienojošas līnijas konstrukcijas vidējā vertikālajā plaknē.
      3.2.   Aizstājējpunkti spēka pielikšanai
      Ja kāds no 3.1. punktā definētajiem punktiem atrodas pakaļējās drošības konstrukcijas atstarpes zonā, kā minēts šo noteikumu 7.4. vai 25.8. punktā, testa spēkus pieliek azstājējpunktos, kas atrodas:
      
                  3.2.1.
               
               
                  prasībām, kas noteiktas 3.1.1. punktā – uz horizontālās centra līnijas 50 mm attāluma diapazonā no katras vertikālās malas, kas atrodas vistuvāk minētajā punktā paredzētajiem spēku pielikšanas punktiem, un
               
            
                  3.2.2.
               
               
                  prasībām, kas noteiktas 3.1.2. punktā – katra elementa, kas atrodas vistālāk no attiecīgi ierīces vai transportlīdzekļa centra līnijas, horizontālās un vertikālās centra līnijas krustpunktā. Šiem punktiem jāatrodas ne tālāk kā 325 mm no gareniskajām plaknēm, kas ir pieskares plaknes pakaļējās ass riteņu ārējām malām.